Jaroslav Nečesaný

Jaroslav Nečesaný, spevák, gitarista a textár sa narodil 12. 7. 1953 v Dubnici nad Váhom.

V roku 2017 obdržal Čestnú cenu Petra Dulu za prínos slovenskej country hudbe.

V posledných rokoch sa venuje aj folkovej a bluesovej hudbe a tvorbe pre deti. Ako Dedo Jaro vystupuje s rezofonickou gitarou a bendžom.

Skupina B4-Bluegrass Quartet hrá od roku 2021 v zložení: gitara, spev, Jaro Nečesaný; banjo, spev, Andrej Šupák; mandolína, spev, Ľubomír Šupák; kontrabas, spev, Karol Glamoš. V roku 2023 kapela nahrala album V búrlivých vodách a v roku 2025 album Túžbe, čo mám, stále verím.